**VšĮ Rokiškio psichiatrijos ligoninė skelbia konkursą Finansų ir apskaitos skyriaus vedėjo -vyriausiojo finansininko pareigoms užimti**

Darbo pobūdis:

·įstaigos buhalterinės apskaitos proceso valdymas, buhalterinės apskaitos skyriaus darbo organizavimas, darbų planavimas, delegavimas ir kontrolė;

·įstaigos finansinės atskaitomybės, ataskaitų vadovybei bei valstybės institucijoms rengimo organizavimas ir teikimas;

·finansų planavimas ir kontrolė;

·teisingas mokesčių ir įmokų apskaičiavimo ir sumokėjimo, mokestinių ataskaitų paruošimo ir pateikimo laiku organizavimas;

·buhalterinių įrašų teisingumo, tinkamo dokumentų įforminimo užtikrinimas;

·nuolatinis darbų organizavimo ir apskaitos programos tobulinimas;

·įstaigos darbo, materialinių ir finansinių išteklių naudojimo kontrolė.

Finansų ir apskaitos skyriaus vedėjas -vyriausiasis finansininkas turi atitikti šiuos reikalavimus:

1. Būti Lietuvos Respublikos pilietis arba turėti leidimą nuolat gyventi Lietuvos Respublikoje.

2. Mokėti valstybinę kalbą pagal trečiąją valstybinės kalbos mokėjimo kategoriją, nustatytą Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“.

3. Turėti aukštąjį universitetinį buhalterinės apskaitos, finansų, ekonomikos srities išsilavinimą.

4. Turėti ne mažesnę kaip trejų metų patirtį dirbant finansų ir apskaitos srityje su viešojo sektoriaus apskaitos ir ataskaitų konsolidavimo informacine sistema (VSAKIS).

5. Gilios buhalterinės apskaitos ir jos organizavimo teorinės ir praktinės žinios.

6. Geras išmanymas ir gebėjimas taikyti LR įstatymus, Vyriausybės nutarimus, Sveikatos apsaugos ministro įsakymus ir kitus teisės aktus, reglamentuojančius viešųjų įstaigų buhalterinę apskaitą, mokesčius.

7. Puikus kompiuterinis raštingumas, turėti darbo patirties su buhalterinės apskaitos programa.

8. Nepriekaištinga reputacija.

9.Sąžiningumas, lyderio savybės, organizuotumas, gebėjimas planuoti darbus ir laiką.

10. Iniciatyvumas, tikslo siekimas, atsakomybė už veiklos rezultatus.

Papildomomis pretendentų kompetencijomis laikoma:

1. Darbo su finansų valdymo ir apskaitos sistema Labbis patirtis.
2. Suminės darbo laiko apskaitos vedimo patirtis.
3. Vadovaujamo darbo patirtis.
4. Europos Sąjungos oficialių kalbų (anglų, vokiečių ar prancūzų) mokėjimas ne žemesniu kaip pažengusio vartotojo lygmens B2 lygiu (kalbos mokėjimo lygiai nustatomi vadovaujantis 2004 m. gruodžio 15 d. Europos Parlamento ir Tarybos sprendimu Nr. 2241/204/EB dėl bendros Bendrijos sistemos siekiant užtikrinti kvalifikacijų ir gebėjimų skaidrumą (Europasas) (OL 2004 L 390, p. 6).

Pretendentas privalo pateikti:

1. prašymą leisti dalyvauti konkurse (toliau – prašymas);

2. asmens tapatybę, išsilavinimą, pilietybę patvirtinančius dokumentus ir šių dokumentų kopijas;

3. gyvenimo aprašymą;

4. savo, kaip padalinio vadovo, strateginės veiklos gaires (ne daugiau kaip 5 lapai);

5. darbo patirtį (stažą) patvirtinančius dokumentus ir šių dokumentų kopijas;

6. papildomą kompetenciją įrodančius dokumentus ir (ar) jų kopijas.

Pretendentai dokumentus pateikia teisės ir personalo skyriaus vedėjui (102 kabinetas, tel. Nr. 845820172) asmeniškai, elektroniniu paštu arba siunčia registruotu laišku.

Dokumentai pateikiami per 14 kalendorinių dienų nuo konkurso paskelbimo dienos.

Konkursas organizuojamas vadovaujantis ,,Viešo konkurso viešosios įstaigos Rokiškio psichiatrijos ligoninės padalinių vadovų pareigoms užimti nuostatais‘‘.

Apie konkurso laiką ir vietą, pretendentai atitikę kvalifikacinius reikalavimus, bus informuoti papildomai.

Finansų ir apskaitos skyriaus vedėjo – vyriausiojo finansininko darbo užmokestis nuo 2000 eurų.